stanford-oval/wikipedia huggingface dataset:
โยอาช

กษัตริย์ลำดับที่ 8 แห่งยูดาห์ (836-796 ก่อนคริสตกาล)
| โยอาช |
| --- | --- |
โยอาชจากหนังสือโปรมป์ตูอาริอูงอีโกนูงอีงซิงนิออรูงโดยกีโยม รูเย (ค.ศ. 1553)
กษัตริย์แห่งยูดาห์
ครองราชย์: ป. 836–796 ปีก่อนคริสตกาล
ก่อนหน้า: อาธาลิยาห์
ถัดไป: อามาซิยาห์

ประสูติ: ป. 843 ปีก่อนคริสตกาล เยรูซาเล็ม ราชอาณาจักรยูดาห์
สวรรคต: ป. 796 ปีก่อนคริสตกาล (45 หรือ 46 พรรษา) มิลโล เยรูซาเล็ม
ฝังพระศพ: นครดาวิด
คู่อภิเษก: เยโฮอัดดานชาวเยรูซาเล็ม
พระราชบุตร: อามาซิยาห์ อามอส
ราชวงศ์: ราชวงศ์ดาวิด
พระราชบิดา: อาหัสยาห์กษัตริย์แห่งยูดาห์
พระราชมารดา: ศิบียาห์ชาวเบเออร์เชบา
โยอาช  (อังกฤษ: Joash หรือ Joas; ฮีบรู: יוֹאָשׁ, อักษรโรมัน: Yōʾāš; กรีก: Ιωας; ละติน: Ioas) หรือ เยโฮอาช (อังกฤษ: יְהוֹאָשׁ, อักษรโรมัน: Yəhōʾāš) เป็นกษัตริย์ลำดับที่ 8 ของราชอาณาจักรยูดาห์ และเป็นพระราชโอรสของอาหัสยาห์พระองค์เดียวที่รอดชีวิตจากการสังหารหมู่ราชตระกูลตามพระเสาวนีย์ของอาธาลิยาห์ที่เป็นพระอัยกีของโยอาช พระราชมารดาของโยอาชคือศิบียาห์ชาวเบเออร์เชบา โยอาชมีพระชนมายุ 7 พรรษาเมื่อทรงขึ้นครองราชย์ พระองค์ครองราชเป็นเวลา 40 ปี (2 พงศ์กษัตริย์ 12:1, 2 พงศาวดาร 24:1) ผู้สืบราชบัลลังก์ถัดจากพระองค์คืออามาซิยาห์ผู้เป็นพระราชโอรส กล่าวกันว่าโยอาชเป็นกษัตริย์ผู้ชอบธรรม "ตลอดชั่วอายุของเยโฮยาดาปุโรหิต" (2 พงศาวดาร 24:2) แต่หันเหจากความซื่อสัตย์ต่อพระยาห์เวห์ไปหลังการเสียชีวิตของเยโฮยาดา (2 พงศาวดาร 24:17-19)
วิลเลียม เอฟ. ออลไบรต์ (William F. Albright) ระบุช่วงรัชสมัยของพระองค์เป็นช่วง 837–800 ปีก่อนคริสตศักราช ส่วนเอ็ดวิน อาร์ ทีเลอ (Edwin R. Thiele) ระบุเป็นช่วง 835–796 ปีก่อนคริสตศักราช
ไฮโค เว็สเทอร์มัน

| 0 | 1 | 2 | 3 |
| --- | --- | --- | --- |
 เว็สเทอร์มันกับฮัมบวร์ค ในปี พ.ศ. 2555
ข้อมูลส่วนตัว
ชื่อเต็ม:  ไฮโค เว็สเทอร์มัน
วันเกิด:  14 สิงหาคม พ.ศ. 2526 (41 ปี)
สถานที่เกิด:  อัลท์เซอเนา เยอรมนีตะวันตก
ส่วนสูง:  1.90 m (6 ft 3 in)
ตำแหน่ง:  กองหลังตัวกลาง
ข้อมูลสโมสร
สโมสรปัจจุบัน:  เรอัลเบติส
หมายเลข:  17
สโมสรเยาวชน
1988–1994:  ชิมบอร์น
1994–1998:  เฮิสบัค
1998–2000:  ไบเอิร์นอัลท์เซอเนา
สโมสรอาชีพ*
| ปี |  ทีม |  ลงเล่น |  (ประตู) |
| 2000–2003 |  กร็อยเทอร์เฟือร์ท 2 |  37 |  (1) |
| 2002–2005 |  กร็อยเทอร์เฟือร์ท |  83 |  (2) |
| 2005–2007 |  อาร์มีนีอาบีเลอเฟ็ลท์ |  67 |  (5) |
| 2007–2010 |  ชัลเคอ 04 |  92 |  (12) |
| 2010–2015 |  ฮัมบวร์ค |  143 |  (9) |
| 2015– |  เรอัลเบติส |  10 |  (1) |
ทีมชาติ‡
| 2003–2004 |  เยอรมนี ยู20 |  3 |  (0) |
| 2003–2004 |  เยอรมนี ยู21 |  2 |  (0) |
| 2008– |  เยอรมนี |  27 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 ธันวาคม 2558 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 พฤศจิกายน 2556
ไฮโค เว็สเทอร์มัน (เยอรมัน: Heiko Westermann, เกิดเมื่อวันที่ 14 สิงหาคม พ.ศ. 2526) เป็นนักฟุตบอลชาวเยอรมัน ปัจจุบันได้ลงเล่นให้กับเรอัลเบติส ในตำแหน่งกองหลัง
สโมสร > กร็อยเทอร์เฟือร์ท

เว็สเทอร์มันได้เริ่มเล่นฟุตบอลอาชีพในซไวเทอบุนเดิสลีกากับกร็อยเทอร์เฟือร์ท เขาได้เข้าร่วมกับทีมชุดใหญ่ในเดือนกรกฎาคม พ.ศ. 2545 แต่ได้ลงเล่นครั้งแรกในวันที่ 26 มกราคม พ.ศ. 2546 ในนัดที่ชนะดืสบูร์ก 1–0 เขาได้ลงเล่นไปทั้งหมด 92 นัดใน 3 ฤดูกาล และทำประตูได้ 5 ประตู
สโมสร > อาร์มีนีอาบีเลอเฟ็ลท์

ในการแข่งขันซไวเทอบุนเดิสลีกา ฤดูกาล 2004–05 เว็สเทอร์มันได้เซ็นสัญญาเข้าร่วมทีมอาร์มีนีอาบีเลอเฟ็ลท์ ที่ได้เลื่อนชั้นขึ้นมาเล่นในบุนเดิสลีกา เขาได้ลงเล่นทุกเกมในฤดูกาลแรก ซึ่งรวมทั้งเกมลีก 34 นัด และเดเอ็ฟเบ-โพคาล 5 นัด ส่วนฤดูกาลถัดมาเขาก็ยังเป็นตัวหลักของทีม โดยไม่ได้ลงเล่นไปเพียงนัดเดียวเท่านั้น
สโมสร > ชัลเคอ 04

ชัลเคอ 04 ได้ซื้อเขาเข้าร่วมทีมด้วยค่าตัว 2.8 ล้านยูโร ในปี พ.ศ. 2550 เขาได้ลงเล่นเกมแรกให้กับชัลเคอเมื่อวันที่ 24 กรกฎาคม ในการแข่งขันลีกาโพคาลกับเนือร์นแบร์ก โดยชัลเคอชนะ 4–2 ซึ่งเว็สเทอร์มันมีส่วนร่วม 1 ประตู หลังจากนั้นเขาไม่ได้ลงเล่นเกมลีก 2 เกมแรกเนื่องจากอาการบาดเจ็บ ต่อมาเขาได้ลงเล่นในบุนเดิสลีกาให้กับชัลเคอครั้งแรกในวันที่ 26 สิงหาคม พ.ศ. 2550 โดยเป็นตัวสำรอง ถูกเปลี่ยนลงสนามแทนราฟีญา นาทีที่ 79 ในเกมการแข่งขันบุนเดิสลีกานัดที่ 3 กับว็อลฟส์บูร์ก ในฤดูกาลนั้นเขาได้ลงเล่นเป็นผู้เล่นตัวจริงในลาลิกา 31 นัด และเป็นส่วนที่ช่วยให้ชัลเคอได้สิทธิ์เข้าไปแข่งขันในยูฟ่าแชมเปียนส์ลีก
ชัลเคอกับแฟร็ด รึตเติน ผู้จัดการทีมคนใหม่ ในฤดูกาล 2008–09 เว็สเทอร์มันถูกเปลี่ยนตำแหน่งให้เล่นเป็นกองกลาง แต่ก็ยังไม่ใช่ฤดูกาลที่เขาจะทำประตูได้มากที่สุด โดยเขาทำ 2 ประตูในการแข่งขัน เดเอ็ฟเบ-โพคาล ซึ่งชนะ ฮันโนเฟอร์ 96 2–0 อีกทั้งยังได้ทำประตูในบุนเดิสลีกา 3 นัด ซึ่งรวมไปถึงนัดที่เสมอแวร์เดอร์เบรเมิน 1–1 และประตูชัยในเกมกับโบคุม
สโมสร > ฮัมบวร์ค

ในเดือนกรกฎาคม พ.ศ. 2553 เว็สเทอร์มันได้ตกลงที่จะลงเล่นให้กับฮัมบวร์คด้วยค่าตัว 7.5 ล้านยูโร แม้ว่าจะเป็นผู้เล่นใหม่ของทีม แต่ก็ได้รับการแต่งตั้งเป็นกัปตันทีม ภายใต้การคุมทีมของอาร์มีน เว ในวันที่ 9 เมษายน พ.ศ. 2556 ด้วยผลงานที่ย่ำแย่ด้วยการแพ้บาเยิร์นมิวนิก 9–2 ทำให้มีการแต่งตั้งราฟาเอล ฟัน เดอร์ฟาร์ต เป็นกัปตันทีมแทน
ต่อมาในวันที่ 25 มิถุนายน พ.ศ. 2558 ฮัมบวร์คได้ยืนยันที่จะไม่ต่อสัญญากับเว็สเทอร์มันในฤดูกาล 2015–16
สโมสร > เรอัลเบติส

ในวันที่ 6 สิงหาคม พ.ศ. 2558 เว็สเทอร์มันได้เซ็นสัญญากับเรอัลเบติส ซึ่งเลื่อนชั้นขึ้นมาเล่นในลาลิกา ต่อมาเขาได้รับใบแดงครั้งแรกตั้งแต่ที่ลงเล่นฟุตบอลมา ในวันที่ 28 พฤศจิกายน พ.ศ. 2558 หลังจากได้รับใบเหลืองที่ 2 ในเกมกับเลบันเต
ทีมชาติ

ในวันที่ 31 มกราคม พ.ศ. 2551 เว็สเทอร์มันได้ถูกเรียกติดทีมชาติเยอรมนีครั้งแรกโดยโยอาคิม เลิฟ สำหรับเกมกระชับมิตรกับทีมชาติออสเตรีย ในวันที่ 6 กุมภาพันธ์ พ.ศ. 2551 โดยเยอรมนีชนะ 3–0 และเว็สเทอร์มันได้ลงเล่นเป็นตัวจริงครบ 90 นาที ต่อมาเว็สเทอร์มันได้เป็นส่วนที่ทำให้ทีมชาติเยอรมนี จบด้วยอันดับรองชนะเลิศในการแข่งขันฟุตบอลชิงแชมป์แห่งชาติยุโรป 2008 หลังจากนั้นในวันที่ 2 มิถุนายน พ.ศ. 2552 เขาได้ทำประตูแรกในการลงเล่นให้กับทีมชาติในเกมที่ชนะทีมชาติสหรัฐอาหรับเอมิเรตส์ 7–2 อีกทั้งเขายังเป็นผู้เล่นที่จะติดทีมชาติเพื่อแข่งขันฟุตบอลโลก 2010 แต่เขาบาดเจ็บในการแข่งขันนัดกระชับมิตรกับฮังการี ทำให้เขาถูกตัดชื่อออกในการแข่งขันฟุตบอลโลก โดยเขาติดทีมชาติ 27 ครั้งและทำประตู 4 ประตูตั้งแต่ปี พ.ศ. 2551
ทีมชาติ > ประตูในทีมชาติ

| ประตูที่ | วันที่ | สนาม | พบกับ | ทำประตู | ผลการแข่งขัน | การแข่งขัน |
| --- | --- | --- | --- | --- | --- | --- |
| 1 | 6 กันยายน 2552 | ไรน์พาร์คชตาดีอ็อน, วาดุซ ประเทศลีชเทินชไตน์ |  ลีชเทินชไตน์ | 6–0 | 6–0 | ฟุตบอลโลก 2010 รอบคัดเลือก |
| 2 | 2 มิถุนายน 2554 | สนามกีฬาซาเยด, อาบูดาบี สหรัฐอาหรับเอมิเรตส์ |  สหรัฐอาหรับเอมิเรตส์ | 1–0 | 7–2 | กระชับมิตร |
| 3 | 7 กันยายน 2553 | ไรน์เอแนร์กีชตาดีอ็อน, โคโลญ ประเทศเยอรมนี |  อาเซอร์ไบจาน | 1–0 | 6–1 | ยูโร 2012 รอบคัดเลือก |
| 4 | 2 มิถุนายน 2556 | อาร์เอฟเค สเตเดียม, วอชิงตัน ดี.ซี. สหรัฐอเมริกา |  สหรัฐ | 1–2 | 3–4 | กระชับมิตร |
สถิติ > สโมสร

| สโมสร> สโมสร.เยอรมนี | ฤดูกาล> ฤดูกาล.เยอรมนี | ลีก> ลีก.เยอรมนี | ลีก> ลงเล่น.ลีก | ลีก> ประตู.ลีก | ถ้วย> ลงเล่น.เดเอ็ฟเบ-โพคาล | ถ้วย> ประตู.เดเอ็ฟเบ-โพคาล | ทวีป> ลงเล่น.ยุโรป | ทวีป> ประตู.ยุโรป | รวม> ลงเล่น.รวม | รวม> ประตู.รวม |
| --- | --- | --- | --- | --- | --- | --- | --- | --- | --- | --- |
| กร็อยเทอร์เฟือร์ท | 2002–03 | ซไวเทอบุนเดิสลีกา | 16 | 0 | — | — | — | — | 16 | 0 |
| กร็อยเทอร์เฟือร์ท | 2003–04 | ซไวเทอบุนเดิสลีกา | 34 | 0 | 4 | 2 | — | — | 38 | 2 |
| กร็อยเทอร์เฟือร์ท | 2004–05 | ซไวเทอบุนเดิสลีกา | 33 | 2 | 2 | 1 | — | — | 35 | 3 |
| กร็อยเทอร์เฟือร์ท | Total | Total | 83 | 2 | 6 | 3 | 0 | 0 | 89 | 5 |
| อาร์มีนีอาบีเลอเฟ็ลท์ | 2005–06 | บุนเดิสลีกา | 34 | 2 | 5 | 1 | — | — | 39 | 3 |
| อาร์มีนีอาบีเลอเฟ็ลท์ | 2006–07 | บุนเดิสลีกา | 33 | 3 | 1 | 0 | — | — | 34 | 3 |
| อาร์มีนีอาบีเลอเฟ็ลท์ | รวม | รวม | 67 | 5 | 6 | 1 | 0 | 0 | 73 | 6 |
| ชัลเคอ 04 | 2007–08 | บุนเดิสลีกา | 32 | 4 | 3 | 0 | 10 | 0 | 45 | 4 |
| ชัลเคอ 04 | 2008–09 | บุนเดิสลีกา | 33 | 6 | 4 | 2 | 8 | 1 | 45 | 9 |
| ชัลเคอ 04 | 2009–10 | บุนเดิสลีกา | 27 | 2 | 4 | 1 | — | — | 31 | 3 |
| ชัลเคอ 04 | รวม | รวม | 92 | 12 | 11 | 3 | 18 | 1 | 121 | 16 |
| ฮัมบวร์ค | 2010–11 | บุนเดิสลีกา | 34 | 2 | 2 | 0 | — | — | 36 | 2 |
| ฮัมบวร์ค | 2011–12 | บุนเดิสลีกา | 33 | 1 | 3 | 1 | — | — | 36 | 2 |
| ฮัมบวร์ค | 2012–13 | บุนเดิสลีกา | 34 | 3 | 1 | 0 | — | — | 35 | 3 |
| ฮัมบวร์ค | 2013–14 | บุนเดิสลีกา | 30 | 3 | 2 | 0 | — | — | 32 | 3 |
| ฮัมบวร์ค | 2014–15 | บุนเดิสลีกา | 27 | 0 | 2 | 1 | — | — | 29 | 1 |
| ฮัมบวร์ค | รวม | รวม | 158 | 9 | 10 | 2 | 0 | 0 | 168 | 11 |
| สเปน | สเปน | สเปน | ลีก | ลีก | โกปาเดลเรย์ | โกปาเดลเรย์ | ยุโรป | ยุโรป | รวม | รวม |
| เรอัลเบติส | 2015–16 | ลาลิกา | 13 | 1 | 0 | 0 | — | — | 13 | 1 |
| เรอัลเบติส | รวม | รวม | 13 | 1 | 0 | 0 | 0 | 0 | 13 | 1 |
| รวมทั้งหมด | รวมทั้งหมด | รวมทั้งหมด | 413 | 29 | 33 | 9 | 18 | 1 | 464 | 39 |
เกียรติประวัติ > ทีมชาติ

ฟุตบอลชิงแชมป์แห่งชาติยุโรป รองชนะเลิศ: 2008
ชีวิตส่วนตัว

เว็สเทอร์มันมีภรรยาชื่ออีรีนา โดยเขาแต่งงานเมื่อเดือนมิถุนายน พ.ศ. 2550 ต่อมาในเดือนพฤษภาคม พ.ศ. 2551 พวกเขาได้มีลูกสาวคนแรกชื่อ ลานา และในเดือนตุลาคม พ.ศ. 2553 ภรรยาของเขาได้คลอดลูกสาวคนที่สอง ชื่อ นีกีทา
แหล่งข้อมูลอื่น

เว็บไซต์ทางการ (เยอรมัน)
Heiko Westermann เว็บไซต์ fussballdaten.de (เยอรมัน)
12BET

12BET หรือที่รู้จักกันในชื่อว่า 壹贰博 คือบริษัทพนันออนไลน์ในธุรกิจพนันกีฬาและคาสิโนในหลากหลายรูปแบบของสินค้าและบริการครอบคลุมทั่วทั้งยุโรปและเอเชีย 12BET คือแบรนด์แถวหน้าของเอเชียที่ติดอันดับ 17 ในท็อป 50 แรงกิ้งของธุรกิจ eGaming ตามรายงานของของ Magazine's Annual Power 50Ranking
| --- | --- |

ประเภท: Private
อุตสาหกรรม: Online gambling
ก่อตั้ง: 2007
พื้นที่ให้บริการ: International
ผลิตภัณฑ์: Sports betting, casino
พนักงาน: 300-400
เว็บไซต์: 12bet.com Available Multilingual
ความเป็นมา

12BET ภายใต้การบริหารของ Pacific Sea Invests เริ่มเข้าสู่ธุรกิจครั้งแรกในปี 2007 ได้ใบอนุญาตอย่างถูกต้องจากหน่วยงานของรัฐบาลฟิลิปินส์ที่ชื่อว่า Cagayan Economic Zone Authority โดยได้รับความช่วยเหลือผ่านองค์กร Cagayan Leisure and Resort Corporation ซึ่งถือใบอนุญาตของสหราชอาณาจักรที่ออกโดย PACIFIC SEA MARKETING INTERNATIONAL LTD บริษัทซึ่งตั้งขึ้นอย่างถูกต้องตามกฎหมายบนเกาะบริติช เวอร์จิน และอยู่ภายใต้การกำกับดูแลของ The Gambling Commission หน่วยงานในสหราชอาณาจักร
การสปอนเซอร์

อย่างที่ได้กล่าวเบื้องต้นว่า12BET เริ่มก่อตั้งขึ้นมาตั้งแต่ปี 2007 และตลอดมาก็ได้ร่วมเป็นผู้สนับสนุนการแข่งขันอีเวนท์กีฬาระดับเมเจอร์มาอย่างต่อเนื่อง รวมไปถึงการได้เป็นผู้สนับสนุนอย่างเป็นทางการของสโมสรฟุตบอลในพรีเมียร์ลีก อังกฤษมาแล้วหลายสโมสร
การสปอนเซอร์ > 2018

การแข่งขันปิงปองชิงแชมป์โลก - สัญญา 1 ปี  - ผู้สนับสนุนอย่างเป็นทางการ
การสปอนเซอร์ > 2017

เทควันโด จีพี - สัญญา 2 ปี - ผู้สนับสนุนอย่างเป็นทางการ
แบดมินตันชิงแชมป์โลก - สัญญา 1 ปี  - ผู้สนับสนุนอย่างเป็นทางการ
เวสต์บรอมวิช อัลเบี้ยน - สัญญา 1 ปี  - สปอนเซอร์บนแขนเสื้อชุดแข่งและชุดฝึกซ้อม
พูลชิงแชมป์โลก - สัญญา 1 ปี  -  ผู้สนับสนุนการแข่งขัน
การสปอนเซอร์ > 2016

เลสเตอร์ซิตี - สัญญา 1 ปี  - ผู้สนับสนุนทางการด้าน Betting
อาร์เซนอล - สัญญา 3  ปี  - ผู้สนับสนุนทางการด้าน Betting
การสปอนเซอร์ > 2015

สวอนซี - สัญญา 1 ปี  - ผู้สนับสนุนทางการด้านการพนัน
การสปอนเซอร์ > 2014

แบดมินตัน ออล อิงแลนด์ แชมเปี้ยนชิพ - สัญญา 1 ปี  - ผู้สนับสนุนทางการ
ฮัลล์ ซิตี้ - สัญญา 1 ปี  - ผู้สนับสนุนหลักบนชุดแข่ง
โคเวนทรี - สัญญา 1 แมตช์ (โคเวนทรี V อาร์เซนอล)  - ผู้สนับสนุนหลักบนชุดแข่ง
คริสตัล พาเลซ - สัญญา 1 ปี  - ผู้สนับสนุนสนามแข่ง
การสปอนเซอร์ > 2011

วีแกน แอธเลติก - สัญญา 3 ปี  - ผู้สนับสนุนหลักบนชุดแข่ง
การสปอนเซอร์ > 2010

สนุ๊กเกอร์ ยูเค แชมเปียนชิพ  - ผู้สนับสนุนการแข่งขัน
สนุ๊กเกอร์ เวิลด์ โอเพ่น  - ผู้สนับสนุนการแข่งขัน
เวสต์บรอมวิช อัลเบี้ยล - สัญญา 1 ฤดูกาล  - พาร์ทเนอร์เป็นทางการ
เบอร์มิงแฮม ซิตี้ - สัญญา 1 ฤดูกาล  - พาร์ทเนอร์เป็นทางการ
นิวคาสเซิ่ล - สัญญา 2 ฤดูกาล  - เป็นผู้สนับสนุนทางการเดิมพัน
การสปอนเซอร์ > 2009

เซบิยา - สัญญา 2 ปี  - ผู้สนับสนุนหลักบนชุดแข่ง
ข้อโต้แย้ง

ภายหลังการเซ็นสัญญาเป็นผู้สนับสนุนสนามแข่งขันของสโมสรคริสตัล พาเลซได้ไม่นานก็มีข่าวลือว่าจะมีการเปลี่ยนชื่อสนามจาก เซลเฮิร์สท์ ปาร์ก มาเป็น 12BET สเดี้ยมจนเกิดกระแสวิจารณ์โจมตีจากเหล่าแฟนบอลที่ไม่เห็นด้วย แต่ในที่สุด ฝ่ายบริหารของทีมก็ออกมายืนยันว่าจะไม่มีการเปลี่ยนชื่อสนามแข่งของทีมแต่อย่างใด
หลังเสร็จสิ้นแข่งขันม้าแข่งรายการ Cheltenham Horse Racing festival 2016 ทาง 12BET จำเป็นต้องยกเลิกการให้เงินรางวัลแก่ผู้ทายผลถูกต้องและปิดบัญชีลูกค้าไปเป็นจำนวนมาก เนื่องจากเห็นว่ามีความผิดปกติในการเปิดบัญชีใหม่ขึ้นมาเป็นจำนวนมากเพื่อขอรับเงินรางวัล ซึ่งทำให้ถูกสื่อโจมตีอย่างรุนแรงจากโซเชียลมีเดียทำให้บริษัทต้องออกมาขอโทษและจ่าย 75 % ของเงินรางวัลให้กับลูกค้าที่ได้รับผลกระทบ แม้จะไม่ใช่กรณีที่ต้องถูกสอบสวนดำเนินคดีทางอาญา แต่ปัจจุบัน องค์กร Isle of Man Constabulary ยังคงเฝ้าติดตามดูลูกค้าที่ไม่ได้รับเงินชดเชยอยู่อยู่อีกหลายกรณี
↑  http://egr.global/
↑  https://en.wikipedia.org/w/index.php?title=Cagayan_Special_Economic_Zone&oldid=812052991
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-12-08. สืบค้นเมื่อ 2017-01-30.
↑  https://en.wikipedia.org/w/index.php?title=Gambling_Commission&oldid=802394357
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-12-01. สืบค้นเมื่อ 2017-11-30.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2023-04-26. สืบค้นเมื่อ 2017-11-30.
↑  http://bwfworldchampionships.com/news-single/2017/07/24/12bet-an-official-partner-of-world-championships
↑  https://www.wba.co.uk/news/2017/august/12bet/
↑  https://sbcnews.co.uk/europe/2017/05/31/matchroom-sports-confirms-12bet-title-sponsor-world-cup-pool/
↑  https://www.lcfc.com/news/433648
↑  https://www.arsenal.com/news/news-archive/20160901/arsenal-announce-partnership-with-12bet
↑  https://www.swanseacity.com/news/12bet-good-bet-swans
↑  http://www.bbc.com/sport/football/28345628
↑  https://www.ccfc.co.uk/news/2014/january/city-signs-shirt-sponsor-deal-with-12bet/
↑  https://www.cpfc.co.uk/news/2013/august/palace-name-12bet-as-stadium-sponsor/
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-12-01. สืบค้นเมื่อ 2017-11-30.
↑  https://www.prosnookerblog.com/2010/11/01/12bet-com-to-sponsor-uk-championship/
↑  http://www.telegraph.co.uk/sport/othersports/snooker/8014309/Ronnie-OSullivan-completes-controversial-147-break-at-the-World-Open.html
↑  https://www.nufc.co.uk/news/archive/betting-partners-announced
↑  https://www.reuters.com/article/soccer-spain-sevilla-sponsor/soccer-sevilla-agree-two-year-shirt-sponsor-deal-with-12bet-idUKLE41123020090814
ตราแผ่นดินของยูโกสลาเวีย

ระวังสับสนกับ ตราแผ่นดินของเซอร์เบียและมอนเตเนโกร
| สหพันธ์สาธารณรัฐสังคมนิยมยูโกสลาเวีย |
| --- | --- |

ตราอาร์มรุ่นต่าง ๆ
ตราแผ่นดินยุคสหพันธ์สาธารณรัฐประชาชน ค.ศ. 1946-63.
ตราแผ่นดินยุคสหพันธรัฐประชาธิปไตย ระหว่างสงครามโลกครั้งที่ 2, ค.ศ. 1943-46.
รายละเอียด
ผู้ใช้ตรา: สหพันธ์สาธารณรัฐสังคมนิยมยูโกสลาเวีย
เริ่มใช้: 1963
เครื่องยอด: ดาวแดงขอบทอง
โล่: รูปคบเพลิง5อัน สื่อถึงสาธารณรัฐในยูโกสลาเวีย หมายถึง brotherhood and unity ส่วนคบเพลิงอันที่ 6 สื่อถึงชาวมุสลิมในบอสเนีย เข้ามาเพิ่มในภายหลัง
ประคองข้าง: รวงข้าวสาลี
คำขวัญ: 29 พฤศจิกายน ค.ศ. 1943
การใช้: ใช้ในเอกสารราชการ; หน้าปกหนังสือเดินทาง; กระทรวงต่างๆ ของรัฐบาล;
ตราแผ่นดินของยูโกสลาเวีย ประกอบไปด้วยรูปคบเพลิง 5 อัน สื่อถึงสาธารณรัฐในยูโกสลาเวีย หมายถึง พี่น้องร่วมชาติ และ เอกภาพ เหนือคบเพลิงมีรูปดาวแดงขอบทอง รองรับด้วยรวงข้าวสาลีประกอบแถบแพรสีฟ้า ภายในแถบจารึกว่า "29-XI-1943" (29 พฤศจิกายน ค.ศ. 1943) ซึ่งเป็นวันที่ได้จัดการประชุมสภาแห่งชาติปลดปล่อยยูโกสลาเวีย ครั้งที่ 2 จัดขึ้นที่เมืองJajce ช่วงระหว่างสงครามโลกครั้งที่ 2 วันดังกล่าวถือว่าเป็นวันสถาปนาสหพันธ์สาธารณรัฐ (ภายหลังสงครามโลก ได้มีการเฉลิมฉลองวันดังกล่าว)
ประวัติ > ราชอาณาจักรยูโกสลาเวีย

ตราแผ่นดินของราชอาณาจักรยูโกสลาเวียระหว่างปี 1918-1941 (เรียกว่าราชอาณาจักรแห่งชาวเซิร์บ โครแอต และสโลวีนจนถึงปี 1929) มีวิวัฒนาการมาจากตราแผ่นดินของเซอร์เบีย ตราอาร์มมีความคล้ายคลึงกันในเชิงกราฟิก โดยมีความแตกต่างที่สำคัญเพียงสองประการ ความแตกต่างประการแรกคือมงกุฎของราชวงศ์ ตราอาร์มของราชวงศ์เซอร์เบียแสดงถึงมงกุฎของราชวงศ์โอเบเรโนวิช ในขณะที่ตราอาร์มของราชวงศ์ยูโกสลาเวียแสดงถึงมงกุฎของราชวงศ์การาจอเจวิช
ความแตกต่างที่สองเกี่ยวข้องกับโล่ที่อยู่เหนือนกอินทรีสองหัวสีขาว ตราอาร์มของเซอร์เบียก่อนหน้านี้แสดงเฉพาะไม้กางเขนเตตระแกรมของเซอร์เบีย ซึ่งเป็นตัวแทนของเซอร์เบีย เมื่อยูโกสลาเวียก่อตั้งขึ้นในปี 1918 โล่ที่อยู่ด้านบนได้เปลี่ยนไปรวมสัญลักษณ์สำหรับชาวโครแอต (กระดานหมากรุกสีแดงและสีขาว) และสโลวีเนียที่เพิ่งรวมเข้าเป็นสามประเทศอย่างเป็นทางการของยูโกสลาเวีย ตราอาร์มประกอบด้วยดาวหกแฉกสีทองสามดวงที่จัดเรียงเป็นรูปสามเหลี่ยมกลับหัว ซึ่งรับมาจากตราอาร์มของสโลวีเนียแห่งตระกูลเคานต์แห่งเซลเย ภาพตราแผ่นดินของราชวงศ์ยูโกสลาเวียปรากฏบนธนบัตร 10 ดีนาร์ยูโกสลาเวียในปี 1929
มหาลัญจกรในปี (1918–1921)
มหาลัญจกรในปี (1921–1941)
ตราอาร์มน้อยระหว่างปี (1921–1941)
ประวัติ > สหพันธ์สาธารณรัฐสังคมนิยมยูโกสลาเวีย

ดูเพิ่ม: สหพันธ์สาธารณรัฐสังคมนิยมยูโกสลาเวีย
ระหว่างสงครามโลกครั้งที่ 2 (1943-1945) รัฐยูโกสลาเวียใช้ชื่อว่าสหพันธ์ประชาธิปไตยยูโกสลาเวีย (DFY) ในปี 1945 เปลี่ยนชื่อเป็นสหพันธ์สาธารณรัฐประชาชนยูโกสลาเวีย (FPRY) และอีกครั้งในปี 1963 เป็นสหพันธ์สาธารณรัฐสังคมนิยมยูโกสลาเวีย (SFRY) ตราสัญลักษณ์ของสังคมนิยมยูโกสลาเวียได้รับการออกแบบในปี 1943 และยังคงใช้มาจนถึงปี 1963 เมื่อประเทศได้รับการปฏิรูปและเปลี่ยนชื่อเป็นครั้งสุดท้าย โดยมีคบเพลิงห้าอันล้อมรอบด้วยข้าวสาลีและเผาไหม้ด้วยกันในเปลวเพลิงเดียวกัน สิ่งนี้แสดงถึงภราดรภาพและความสามัคคีของห้าประเทศของยูโกสลาเวีย: ชาวโครแอต, ชาวมาซิโดเนีย, ชาวมอนเตเนกริน, ชาวเซิร์บ และ ชาวสโลวีนและชาวบอสนีแอก ไม่ได้เป็นตัวแทนในฐานะชาติที่เป็นส่วนประกอบ แม้ว่าจะมีชาวบอสนีแอก ที่ระบุว่าตัวเองเป็นชาติเกิดขึ้นตั้งแต่ปลายศตวรรษที่ 19 โดยอิทธิพลของตัวเลขเช่น เมห์เหม็ด คาเปตาโนวิช[ต้องการอ้างอิง]
ส่วนหนึ่งของการปฏิรูปในปี 1963 ชื่อของประเทศได้เปลี่ยนเป็นสหพันธ์สาธารณรัฐสังคมนิยมแห่งยูโกสลาเวีย และตราสัญลักษณ์ได้รับการออกแบบใหม่เพื่อแสดงถึงหกประเทศในสหพันธรัฐยูโกสลาเวีย (แทนที่จะเป็นห้าประเทศ) ตราสัญลักษณ์ใหม่นี้เป็นรุ่นสุดท้ายที่มีคบเพลิง 6 อัน และใช้งานอย่างเป็นทางการจนถึงปี 2536 (หลังการล่มสลายของประเทศในปี 1992) วันที่ในตราแผ่นดินยังคงอยู่ในตราใหม่
ตราแผ่นดินฉบับแสตมป์
ตราแผ่นดินของสภาคณะกรรมการต่อต้านฟาสซิสต์แห่งชาติยูโกสลาเวีย (1942–1943)
ตราแผ่นดินของสภาคณะกรรมการต่อต้านฟาสซิสต์แห่งชาติยูโกสลาเวีย (1943)
ตราแผ่นดินของสหพันธ์ประชาธิปไตยยูโกสลาเวีย  (1943–1946)
ตราแผ่นดินของสหพันธ์สาธารณรัฐประชาชนยูโกสลาเวีย (1946–1963)
ตราแผ่นดินของสหพันธ์สาธารณรัฐสังคมนิยมยูโกสลาเวีย (1963–1992)
ดูเพิ่ม

ตราแผ่นดินของเซอร์เบียและมอนเตเนโกร
ธงชาติราชอาณาจักรยูโกสลาเวีย
ธงชาติยูโกสลาเวีย
รายชื่อธงในประเทศยูโกสลาเวีย
แหล่งข้อมูลอื่น

Arms of Yugoslavia evolution, Archives of Serbia เก็บถาวร 2014-04-29 ที่ เวย์แบ็กแมชชีน
ตราแผ่นดินนี้เคยวางไว้บนอาคารของมหาวิทยาลัยนีช ได้รับการบูรณะและทาสีใหม่ และปัจจุบันตั้งอยู่ในสวนของเมืองนีช
การปาหิน

การปาหินในศาสนาคริสต์ เพื่อลงโทษผู้ละเมิดข้อกำหนดวันสะบาโต ภาพจากพระคริสตธรรมคัมภีร์ ภาคพันธสัญญาเดิม ฉบับพิมพ์ ค.ศ. 1545
แผนที่แสดงท้องที่ที่ยังใช้การปาหินเป็นการลงโทษ ไม่ว่าโดยกฎหมายหรือนอกกฎหมาย (ตามข้อมูลใน ค.ศ. 2013)
การปาหิน (อังกฤษ: stoning หรือ lapidation) เป็นวิธีประหารชีวิตโดยให้บุคคลปาก้อนหินใส่นักโทษให้นักโทษบาดเจ็บจนตาย เป็นวิธีที่ใช้มาแต่สมัยโบราณสำหรับลงโทษผู้กระทำความผิดมหันต์ และยังใช้อยู่ในบางท้องที่ แต่ปัจจุบันเป็นที่วิจารณ์กันว่า เป็นวิธีการโหดร้ายหรือไร้มนุษยธรรม
คัมภีร์ของศาสนาคริสต์และศาสนายิว เช่น โทราห์และทัลมัด กำหนดให้การปาหินเป็นวิธีลงโทษสำหรับความผิดบางอย่าง แต่ในช่วงเวลาหลายร้อยปี ศาสนายิวแบบแรบไบได้พัฒนาข้อกำหนดในการพิจารณาคดีขึ้น ซึ่งทำให้กฎหมายปาหินนั้นไม่สามารถนำมาใช้ได้อีกในทางปฏิบัติ ส่วนคัมภีร์ของศาสนาอิสลาม เช่น โกหร่าน ไม่ได้เอ่ยถึงการปาหินไว้ แต่กระบวนการยุติธรรมในประเทศอิสลามแต่โบราณนำการปาหินมาเป็นวิธีลงโทษความผิดบางประการที่เกี่ยวกับการร่วมประเวณี โดยอ้างอิงว่า เป็นไปตามหะดีษ (บันทึกถ้อยคำ การกระทำ หรือการอนุญาตโดยนัยของนบีมุฮัมหมัด) นอกจากนี้ ยังวางข้อกำหนดบางประการที่ทำให้การพิสูจน์ความผิดเกี่ยวกับการร่วมประเวณีนั้นแทบจะทำไม่ได้ทางปฏิบัติ
ในทางประวัติศาสตร์ การปาหิน ปรากฏว่า เป็นวิธีมาตรฐานในการประหารชีวิตนักโทษในอิสราเอลโบราณ และยังมีบันทึกอยู่ในต้นยุคศาสนาคริสต์ แต่ในสมัยหลัง ๆ องค์กรตุลาการของยิวมักเลี่ยงไปใช้โทษอื่นแทนการปาหิน ส่วนในประเทศอิสลาม มีการปาหินเพียงไม่กี่กรณีที่บันทึกไว้ในหน้าประวัติศาสตร์ยุคก่อนปัจจุบัน ส่วนในยุคปัจจุบันนั้น ประเทศมุสลิมส่วนใหญ่แม้จะใช้กฎหมายอาญาที่อ้างอิงรูปแบบมาจากตะวันตก แต่ได้สอดแทรกการปาหินและการลงโทษแบบอื่น ๆ เข้าไปภายใต้อิทธิพลของกลุ่มเคลื่อนไหวทางอิสลาม การลงโทษเหล่านี้กลุ่มอนุรักษนิยมทางศาสนามองว่า มีความสำคัญ เพราะถือว่า มีที่มาจากคัมภีร์ทางศาสนา
ปัจจุบัน การปาหินเป็นวิธีลงโทษตามกฎหมายหรือตามประเพณีในกาตาร์ ซาอุดีอาระเบีย ซูดาน โซมาเลีย ไนจีเรียตอนเหนือ บรูไน ปากีสถานในภูมิภาคที่เป็นชนเผ่า มอริเตเนีย เยเมน สหรัฐอาหรับเอมิเรตส์ อัฟกานิสถาน อิรัก และอิหร่าน ในท้องที่เหล่านี้ มีบางแห่ง เป็นต้นว่า อัฟกานิสถานและอิรัก ที่การปาหินไม่ใช่การลงโทษตามกฎหมาย แต่เป็นการลงโทษตามประเพณี และมีการใช้งานในทางนอกเหนือกฎหมาย เช่น โดยคำสั่งของทหารหรือหัวหน้าเผ่า และในบางแห่ง เช่น ไนจีเรียและเยเมน ที่การปาหินเป็นการลงโทษตามกฎหมาย แต่ก็ไม่เคยปรากฏการนำมาใช้งานในทางกฎหมาย อนึ่ง ในโลกมุสลิมนั้น ปรากฏว่า ประชาชนส่วนใหญ่เห็นชอบกับการลงโทษผู้กระทำชู้ด้วยการปาหินให้ตาย เช่น คิดเป็นร้อยละ 86 ของมุสลิมทั้งหมดในปากีสถาน แต่การลงโทษเช่นนี้เป็นที่ประณามของกลุ่มสิทธิมนุษยชนและสังคมโลก ทั้งยังก่อให้เกิดข้อโต้เถียงในระดับนานาชาติอยู่เสมอ
อิชโบเชท

บุคคลในคัมภีร์ไบเบิลและกษัตริย์ชาวอิสราเอล
| อิชโบเชท אִישְׁבֹּשֶׁת‎ |
| --- | --- |
ภาพวาดจากคัมภีร์ไบเบิลฉบับมอร์แกน แสดงเหตุการณ์การสิ้นพระชนม์ของอิชโบเชท
กษัตริย์แห่งอิสราเอล
ก่อนหน้า: ซาอูล
ถัดไป: ดาวิด

ราชสกุล: ราชวงศ์ซาอูล
พระราชบิดา: ซาอูล
ในคัมภีร์ฮีบรู อิชโบเชท (อังกฤษ: Ish-bosheth; ฮีบรู: אִישׁ־בֹּשֶׁת‎, อักษรโรมัน: ʼĪš-bōšeṯ, "ชายผู้น่าละอาย") หรือ เอชบาอัล (อังกฤษ: Eshbaal; ฮีบรู: אֶשְׁבַּעַל‎, อักษรโรมัน: ’Ešba‘al); การสะกดแบบอื่น Ishbaal, "ชายแห่งพระบาอัล") เป็นกษัตริย์ลำดับที่ 2 ของอาณาจักรอิสราเอล หลังการสิ้นพระชนม์ของซาอูลพระบิดา อิชโบเชทได้สืบราชบัลลังก์และครองราชย์เป็นเวลา 2 ปี
ในรัชสมัยของอิชโบเชท พระองค์มีความขัดแย้งกับดาวิดซึ่งได้รับการเจิมตั้งให้เป็นผู้สืบราชบัลลังก์ถัดจากซาอูลโดยเผ่ายูดาห์ ความเป็นอริระหว่างทั้งคู่ได้กำหนดภูมิทัศน์ทางการเมืองของอาณาจักรในเวลานั้น คัมภีร์ฮีบรูเล่าว่าตลอดรัชสมัยของอิชโบทเชทมีการทำสงครามกับทัพของดาวิด เนื่องด้วยทั้งสองฝ่ายต่างแย่งชิงอำนาจปกครองและความชอบธรรม อิชโบเชทถูกลอบปลงพระชนม์โดยหัวหน้าทหารของพระองค์เอง 2 คนคือบาอานาห์และเรคาบ ผู้ซึ่งเชื่อว่าการลอบปลงพระชนม์ครั้งนี้จะทำให้พวกตนได้รับความโปรดปรานจากดาวิด เหตุการณ์ปลงพระชนม์นี้ไม่เพียงทำให้รัชสมัยของอิชโบเชทสิ้นสุดลงก่อนเวลาอันควร แต่ยังมีบทบาทสำคัญในการรวบรวมอาณาจักรในเวลาต่อมาภายใต้การนำของดาวิด
บรรณานุกรม

Bright, John (2000). A History of Israel. Westminster John Knox Press. ISBN 978-0-664-22068-6.
Garfinkel, Yosef; Ganor, Saar; Hasel, Michael G. (2018). In the Footsteps of King David: Revelations from an Ancient Biblical City. Thames & Hudson. ISBN 9780500774281.
Margalith, Othniel (1994). The Sea Peoples in the Bible. Otto Harrassowitz Verlag. ISBN 978-3-447-03516-3.
แหล่งข้อมูลอื่น

Ish-bosheth (Article by: Emil G. Hirsch and M. Seligsohn in Jewish Encyclopedia)
King Ishbosheth - Biography (Christian view)
Easton's Bible Dictionary (Ish-bosheth) เก็บถาวร 2011-05-17 ที่ เวย์แบ็กแมชชีน
"Eshbaʽal Ben Bedaʽ" pottery inscription discovery, from the Time of King David
| ก่อนหน้า |  | อิชโบเชท |  | ถัดไป |
| --- | --- | --- | --- | --- |
| ซาอูล |  | กษัตริย์แห่งสหราชอาณาจักรอิสราเอลและยูดาห์ (ราชวงศ์ซาอูล)    |  | ดาวิด |
| ด ค กกษัตริย์แห่งอิสราเอลและยูดาห์ |
| --- | --- |
 เชื้อสายของดาวิด  กษัตริย์แห่งอิสราเอลและยูดาห์ กษัตริย์แห่งยูดาห์  มัคคาบี 
อิสราเอล(สหราชาธิปไตย):  ซาอูล  อิชโบเชท  ดาวิด  ซาโลมอน 
อิสราเอล(ราชอาณาจักรเหนือ):  เยโรโบอัมที่ 1  นาดับ  บาอาชา  เอลาห์  ศิมรี   ทิบนี  อม-รี  อาหับ (เยเซเบล)  อาหัสยาห์  เยโฮรัม  เยฮู  เยโฮอาหาส  เยโฮอาช  เยโรโบอัมที่ 2  เศคาริยาห์  ชัลลูม  เมนาเฮม  เปคาหิยาห์  เปคาห์  โฮเชยา 
ยูดาห์(ราชอาณาจักรใต้):  เรโหโบอัม  อาบียัม  อาสา  เยโฮชาฟัท  เยโฮรัม  อาหัสยาห์  อาธาลิยาห์  โยอาช  อามาซิยาห์  อุสซียาห์  โยธาม  อาหัส  เฮเซคียาห์  มนัสเสห์  อาโมน  โยสิยาห์  เยโฮอาหาส  เยโฮยาคิม  เยโคนิยาห์  เศเดคียาห์ 
ยูเดีย(ราชวงศ์ฮัสโมเนียน):  ซีโมนธัสสี  ยอห์นฮีร์กัน  Aristobulus I  Alexander Jannaeus  Salome Alexandra  Hyrcanus II  Aristobulus II  Antigonus II Mattathias 
ดูเพิ่ม:  ประมุขภาพของชาวยิว  รายชื่อผู้นำชาวยิวในดินแดนแห่งอิสราเอล